jkorsvik/nowiki_second_scrape_merged huggingface dataset:
Craig Burley

Craig William Burley (født 24. september 1971 i Irvine, Ayrshire, Skottland) er en tidligere skotsk landslagsspiller i fotball som spilte for to skotske og fire engelske klubber i årene 1989 til 2004. Han scoret 3 mål på 46 landskamper for Skottland. 
Burley jobber nå som fotballekspert for Sentana Sports.


== Biografi ==


=== Klubblag ===
Craig Burley startet sin profesjonelle fotballkarriere i Chelsea i 1989, og fram til 1997 spilte han 142 obligatoriske kamper for klubben fra London. I juli 1997 ble han solgt til Celtic for £2 500 000, og han debuterte for Celtic den 3. august 1997 i en ligakamp mot Hibernian. Den 13. september 1997 laget han sine første mål for Bhoys da han scoret 2 mål i en ligakamp mot Motherwell. 
Etter å ha spilt 93 klubbkamper for Celtic skrev han i desember 1999 under for Derby County som betalte £3 000 000 for spilleren. Hans første kamp for Derby kom den 5. desember 1999 da Derby tapte 1-0 for Leeds United i Premier League, mens hans første scoring kom 15. januar 2000 da Derby vant 4-1 over Middlesbrough i en ligakamp. Totalt ble det 5 mål på 18 ligakamper for the Rams i siste del av 1999/00-sesongen. Den påfølgende sesongen ble det 2 mål på 24 ligakamper, mens han i 2001/02-sesongen ikke laget noen mål på 11 ligakamper. 


== Karriere som spiller ==


=== Klubblag ===


== Meritter ==
Ble kåret til årets spiller i Skottland i 1997/98-sesongen.


== Referanser ==


== Kilder ==
Rollin, Glenda & Rollin, Jack (2004): SKYSPORTS FOOTBALL YEARBOOK 2004-05 (side 549).  Headline Book Publishing, London. ISBN 0-7553-1311-9
Mortimer, Gerald (2004): The Who´s Who of DERBY COUNTY (side 34).  Breedon Books Publishing, Derby. ISBN 1-85983-409-4


== Eksterne lenker ==
(en) Craig Burley – FIFA 
(en) Craig Burley – Transfermarkt 
(en) Craig Burley – national-football-teams.com 
(en) Craig Burley – WorldFootball.net 
(en) Craig Burley – Soccerbase.com 
(en) Craig Burley – FootballDatabase.eu 
(en) Craig Burley – EU-Football.info 
(en) Craig Burley – Skottlands fotballforbund 
(en) Craig Burley – FBref
Målprisen

Målprisen er en språkpris som hvert år siden 2000 er blitt delt ut av Noregs Mållag under organisasjonens landsmøte. 
Prisen gis til personer eller institusjoner som har gjort en ekstra viktig innsats for nynorsken. Det er styret i mållaget som avgjør hvem som får prisen, som anses som den viktigste organisasjonen deler ut.


== Prismottakere ==
2000: Opera Software – delt ut på Norsk kulturhelg
2000: Guri Vesaas – delt ut på Norsk kulturhelg
2001: Hellbillies – delt ut på Norsk kulturhelg
2002: Kari og Ivar Medaas
2003: Ola Jonsmoen
2004: Are Kalvø
2005: Kjartan Fløgstad
2006: Olaug Nilssen
2007: Arne Johannessen
2008: Halvor Folgerø og Finn Tokvam
2009: Magnhild Meltveit Kleppa
2010: Universitetet i Bergen
2011: Yngvar Andersen
2012: Jon Fosse
2013: Linda Eide
2014: NRK Super
2016: Kristin Sørsdal
2017: Gard Steiro (VG-redaktøren som åpnet avisen for nynorsk)
2018: Magni Øvrebotten
2019: Kjersti Wøien Håland og Hege Hauff Hvattum (for NRK-serien Lovleg)
2020: Kari Veiteberg, biskop i Oslo  bispedøme


== Referanser ==


== Eksterne lenker ==
Side om Målprisen hos Noregs Mållag Arkivert 27. september 2007 hos Wayback Machine.
Esther Maria Bjørneboe

Esther Maria Bjørneboe (født 31. oktober 1971 i Bjarkøy i Troms) er en norsk billedkunstner og tegner.
Bjørneboe er datter av presten og kunstneren Bjørn Bjørneboe, og kunstneren Marit Aabel Bjørneboe. Hun er utdannet ved Kunstskolen i Rogaland og Institutt for Farge ved Statens håndverks- og kunstindustriskole i Oslo, der hun gikk ut 1996. 
Esther Maria Bjørneboe arbeider både som kunstmaler og som rettstegner og illustratør, blant annet for NRK TV og avisene Dagbladet, Dagens Næringsliv, Aftenposten og Klassekampen. Hun har mottatt en rekke stipend, deriblant Lorck Schive Kunstpris, og er innkjøpt av flere kommuner og fylkeskommuner, private samlere og bedriftssamlinger. Hun har også gjennomført utsmykkingsoppdrag for Oslo kommune og KORO. 
Til grunnlovsjubileet 2014 utga Norges Bank to minnemynter utformet av Esther Maria Bjørneboe.


== Referanser ==


== Eksterne lenker ==
Esther Maria Bjørneboes hjemmeside
Flommen i Nord-Korea 2007

Flommen i Nord-Korea i august 2007 forårsaket store materielle skader og mange tap av liv. Flommen traff mesteparten av den sørlige delen av landet, inkludert hovedstaden Pyongyang og noen av dets mest produktive landsbruksområder. Hjelpeorganisasjoner frykter at tap av avlinger vil føre til matmangel og følgelig hungersnød i landet.
Nord-Korea annonserte 15. august 2007 at landet hadde blitt rammet hardt av flom etter ei uke med kraftig regn, og at det var sterkt behov for hjelp fra omverdenen. Allerede ett år tidligere hadde Nord-Korea blitt rammet av en annen flom, da kraftig regnvær i juli måned tok flere hundre – for ikke å snakke om flere tusen – mennesker av dage.
I motsetning til flommen i 2006 var Pyongyang raske med å reagere på hendelsen, og ba om hjelp mens vannet fremdeles sto høyt istedenfor å vente så lenge som mulig, slik man tidligere gjorde. Nordkoreanske myndigheter har indikert at så mange som 454 kan ha omkommet, mens 300 000 kan ha mistet hjemmene sine. Skadeomfanget ble beregnet til å skrive seg til en verdi av 22,5 millioner dollar, vel 135 millioner kroner.
Kroppsøving (tidsskrift)

Kroppsøving er et tidsskrift om idrett, fysisk aktivitet og faget kroppsøving, som utgis av Landslaget Fysisk Fostring i Skolen (LFF). Bladet er inkludert i medlemskontingenten. Det distribueres også til skoler tilknyttet LFF.
Kroppsøving utkommer seks ganger i året.


== Eksterne lenker ==
LFFs presentasjon av nettside
Den litauiske sosialistiske sovjetrepublikk

Den litauiske sosialistiske sovjetrepublikk var en delrepublikk i Sovjetunionen fra 1940 til 1990. Delrepublikken ble proklamert etter at Sovjet-Russland okkuperte Republikken Litauen i 1940.
Republikkens hovedstad var Vilnius, som i dag er Litauens hovedstad. 
Litauen hadde før andre verdenskrig en høy prosentandel jøder, men disse ble deportert av Tyskland under krigen.


== Slutten for sovjetrepublikken ==
Litauiske SSR gikk til grunne under den syngende revolusjonen i Baltikum på begynnelsen av 1990-tallet og ble erklært å ha vært et okkupert land. Republikken Litauen ble gjenopprettet i 1991, som den første av de baltiske statene til å erklære seg for uavhengig fra Sovjetunionen. Vilnius' parker var ofte dekortert med statuer av Lenin og andre kommunister, men disse ble byttet ut med nasjonale monumenter og en statue av Frank Zappa. Vilnius har i dag et KGB-muséum som trekker mange turister fra inn- og utland.


== Eksterne lenker ==
(en) Lithuanian Soviet Socialist Republic – kategori av bilder, video eller lyd på Commons
Blålange

Blålange (Molva dypterygia) er en fiskeart i brosmefamilien.


== Referanser ==


== Eksterne lenker ==
(en) blålange – oversikt og omtale av artene i WORMS-databasen 
(en) blålange i Global Biodiversity Information Facility 
(no) blålange hos Artsdatabanken 
(sv) blålange hos Dyntaxa 
(en) blålange hos FishBase 
(en) blålange hos ITIS 
(en) blålange hos NCBI 
(en) Kategori:Molva dypterygia – bilder, video eller lyd på Wikimedia Commons 
Molva dypterygia – detaljert informasjon på Wikispecies
Barry White

For juristen og ambassadøren, se Barry B. WhiteBarry Eugene White (født Barrence Eugene Carter 12. september 1944, død 4. juli 2003) var en amerikansk Grammy-belønnet plateprodusent, låtskriver og sanger, som var kjent innenfor soul- og disco-sjangrene.
Han døde 4. juli 2003 på Cedars-Sinai Medical Center i West Hollywood, California i en alder av 58 år, grunnet nyresvikt.


== Referanser ==


== Eksterne lenker ==
Offisielt nettsted 
(en) Barry White – kategori av bilder, video eller lyd på Commons 
(en) Barry White på Internet Movie Database 
(en) Barry White hos The Movie Database 
(en) Barry White hos Internet Broadway Database 
(en) Barry White hos Behind The Voice Actors 
(en) Barry White på Discogs 
(en) Barry White på MusicBrainz 
(en) Barry White på Spotify 
(en) Barry White på Songkick 
(en) Barry White på Last.fm 
(en) Barry White på AllMusic 
Barry White på Facebook 
Barry White på YouTube 
Barry White på Myspace
Bjørn-Willy Mortensen

Bjørn Willy Mortensen (født 15. februar 1941 i Oslo, død 19. desember 1993) var en norsk grafiker, tegner, bokillustratør og jazzbassist.
Mortensen studerte under Chrix Dahl og Olav Mosebekk ved Statens håndverks- og kunstindustriskole fra 1960 til 1964. Han ble særlig kjent for koldnålsraderinger, litografier og bokillustrasjoner med figurative motiver, både fantasifulle, eksistensielt alvorstunge og politiske. Mortensen deltok også på en mengde utstillinger og er representert i offentlige samlinger.
Mortensen spilte dessuten bass i Stokstad/Jensen Trad.Band på 1960- og 1970-tallet.


== Referanser ==
Hewitt (topp)

En hewitt er en topp i England, Wales eller på Irland med absolutt høyde på minst 2000 fot over havet, hvilket tilsvarer 609,6 meter over havet og en primærfaktor på minst 30 meter. Navnet er et akronym: Hills in England, Wales and Ireland over Two Thousand feet. 
Den engelske og den walisiske listen ble sammensatt og vedlikeholdes av Alan Dawson, mens den irske listen ble laget av Clem Clements. Definisjonen tar hensyn til kritikken mot nuttalls, som har en primærfaktor på minimum 15 meter og dermed omfatter mange subsidiære topper. De 125 minst prominente nuttalls er ekskludert i listen over hewitts. 
Det er totalt 525 hewitts:

178 i England
137 i Wales
211 på IrlandSammenlagt gir dette 526, fordi Black Mountain telles både i England og Wales.
Skottland tas ikke med i listen, fordi det ville medføre at et meget stort antall topper som i skotsk målestokk er nokså små ville blitt med. Det har blitt publisert en liste over alle topper i Skottland som møter kriteriene, delt inn i munros, corbetts og grahams. Hadde de skotske toppene vært med ville det vært 2638 topper på listen.
Melon

Melon er en art i agurkslekta.
Den ble først kultivert for mer enn 4000 år siden, i Persia og Afrika.
Det finnes mange varieteter.


== Se også ==
Vannmelon


== Eksterne lenker ==
(en) Melon i Encyclopedia of Life 
(en) Melon i Global Biodiversity Information Facility 
(no) Melon hos Artsdatabanken 
(sv) Melon hos Dyntaxa 
(en) Melon hos ITIS 
(en) Melon hos NCBI 
(en) Melon hos The International Plant Names Index 
(en) Melon hos Tropicos 
(en) Kategori:Cucumis melo – bilder, video eller lyd på Wikimedia Commons 
(en) Cucumis melo – galleri av bilder, video eller lyd på Wikimedia Commons 
Cucumis melo – detaljert informasjon på Wikispecies
Fyrhuset musikkverksted

Fyrhuset musikkverksted er en ungdomsklubb for musikkinteressert ungdom i det gamle fyrhuset på Nordtvedt gård i Groruddalen, Oslo. Musikkverkstedet tilbyr bandøving med og uten instruksjon for både begynnere og viderekommende, og er åpent for all ungdom i bydel Grorud som søker øvingslokaler.


== Artister og band med røtter fra Fyrhuset ==
Fight the Fight (tidligere Oslo Faenskap)
Golden Core


== Referanser ==


== Eksterne lenker ==
Om fyrhuset hos aktivigrorud.no
Lusern

Lusern (Medicago sativa) er en flerårig urt i erteblomstfamilien. Det finnes to underarter; blålusern (ssp. sativa) og gul-lusern (ssp. falcata).
Blålusern kjennes også ved det engelske navnet alfalfa. Blålusern dyrkes i betydelig omfang, spesielt i Nord-Amerika, på grunn av sin egnethet og verdi som fôr til dyr. I Norge har det vært dyrket blålusern, men i dag dyrkes det lite, selv om det er et stort potensial for dyrking. Blålusern finnes derfor forvillet her og der. Dyrking av lusern krever en dyp, god jord med høy pH for å trives. 
Lusern, og de fleste artene i erteblomstfamilien, lever i et symbiotisk forhold til rhizobiumbakterien som lever på roten og fikserer nitrogen fra luften (biologisk nitrogenfiksering).
Spirer av blålusern er spiselige (alfalfaspirer) og har en nøtteaktig smak.


== Referanser ==


== Eksterne lenker ==
(en) Lusern – oversikt og omtale av artene i WORMS-databasen 
(en) Lusern i Encyclopedia of Life 
(en) Lusern i Global Biodiversity Information Facility 
(no) Lusern hos Artsdatabanken 
(sv) Lusern hos Dyntaxa 
(en) Lusern hos ITIS 
(en) Lusern hos NCBI 
(en) Lusern hos The International Plant Names Index 
(en) Lusern hos Tropicos 
(en) Kategori:Medicago sativa – bilder, video eller lyd på Wikimedia Commons 
(en) Medicago sativa – galleri av bilder, video eller lyd på Wikimedia Commons
Caldes de Montbui

Caldes de Montbui er en spa-by og kommune i comarcaet i Vallès Oriental i Catalonia, Spania. Stedet er plassert i den øverste dalen ved Caldeselven, og kommunens høyeste punkt er fjelltoppen til El Farell, på 816 moh.
Trialsyklene av merket Sherco blir produsert ved en fabrikk i Caldes de Montbui.


== Eksterne lenker ==
Offisielt nettsted 
(en) Caldes de Montbui – kategori av bilder, video eller lyd på Commons 
(en) Caldes de Montbui – galleri av bilder, video eller lyd på Commons
Kolestrand

Kolestrand er en gård i Lund kommune, Dalane i Rogaland. Gårdsnavnet skrives også Kolestrond, og har tidligere vært skrevet Kalvestrand. Stedet ligger i gamle Heskestad kommune, på grensen til Sokndal kommune.


== Eksterne lenker ==
Kolestrand og historikk om Kolestrand
Klassifisering av fjell på De britiske øyer

Se også: Liste over fjell på De britiske øyer etter høydeKlassifisering av fjell på De britiske øyer baserer seg på lister hvor topper deles inn etter absolutt høyde, primærfaktor eller andre kriterier. De brukes ofte i forbindelse med peak bagging («toppsamling»), det vil si at klatrere og fjellvandrere besøker alle topper innen en kategori. 
Den eldste og mest kjente klassen er munros, fjell i Skottland på mer enn 3000 fot over havet, eller 914,4 moh.
De mest kjente klassene er:


== Noter ==
U.S. Army Aviation Branch

U.S. Army Aviation Branch er tjenestegrenen i US Army som har ansvaret for hærens flyvemaskiner. Den ble opprettet i 1983. Grunnen for opprettelsen var lærdommer fra Koreakrigen, og spesielt fra Vietnamkrigen, hvor man så hvor viktig helikopter var for hærtroppene, både med tanke på transport, men også på nær-støtte-angrep. Da US Airforce ble opprettet i 1947 var ikke dette aktuelle problemstillinger, rett og slett fordi teknologien og helikoptre ikke var i bruk. De eneste luftfartøyene US Army beholdt etter den omorganiseringen var L-2 observasjonsfly som ble brukt for innstilling av artilleriet (Artilleriobservasjonsfly).
Hovedtreningsstedet er Fort Rucker.
Gaute og Gullit

Gaute og Gullit er en norsk barne-tvserie som gikk på NRK i 1993. Serien ble produsert av NRK Sogn og Fjordane.
Vi møter 7 år gamle Gaute som får en geit i presang av familien. Geita kaller han opp etter sitt store forbilde Ruud Gullit og geita blir derfor kalt Gullit. Vi følger Gaute og Gullit på steder som sirkus, på første skoledag, på butikken og ellers i hverdagen. Serien er spilt inn på diverse steder i Sogn og Fjordane, men i hovedsak på Åsane i Førde og bærer preg av at Gaute bor på en bondegård. Musikk hadde en viktig rolle i serien, og hver episode hadde et musikkinnslag fremført av personer i omgangskretsen rundt Gaute.
Serien fikk svært god kritikk og ble sett på som viktig for å styrke nynorsken for barn i fjernsynsbildet.Skuespillere i serien var blant andre:

Sondre Rivedal Tjugen (Gaute)
Jan A. Haugen (Gautes far)
Johannes Vie (Gautes bestefar)
Ann Kristin Rasmussen (Gautes søster)
Arle Hjelmeland


== Referanser ==


== Eksterne lenker ==
(no) Gaute og Gullit på NRK TV
Notto Normann Thelle

Notto Normann Thelle (født 26. oktober 1901 i Kristiansand, død 25. august 1990) var en norsk kinamisjonær, redaktør og generalsekretær. Han var en nær medarbeider til misjonæren Karl Ludvig Reichelt, og arbeidet i Hongkong og Nanking fra 1922 til 1950. Thelle etterfulgte Reichelt som superintendent for den buddhistmisjon de bedrev blant kinesere. Etter at han returnerte til Norge, arbeidet han som redaktør av tidsskriftet Østen og Vi fra 1952 til 1972, og som generalsekretær for Den Nordiske Kristne Buddhistmisjon til 1971. Samme år ble Thelle tildelt Kongens fortjenstmedalje i gull for sin innsats for misjonens sak. Han giftet seg i 1932 med Rannfrid f. Danielsen og de fikk flere barn, blant annet sønnene Øystein og Notto Reidar Thelle.


== Utdanning ==
Etter et studieopphold ved universitetet i Uppsala studerte han språk ved Nanjinguniversitetet i årene 1922–'23. Thelle tok deretter examen artium på Haagaas Artiumskursus' latinlinje i 1928, før han studerte teologi ved Universitetet i Oslo der han ble cand. theol. i 1931.


== Misjonsprest 1922 – 1950 ==
I 1926 hadde Reichelt stiftet Den Nordiske Kristne Buddhistmisjon (eller Den nordiske Østasia-misjon, senere Stiftelsen Areopagos), og dens arbeid var konsentrert om en institusjon nær Nanjing, ved navn Ching Fong Shan («Den lysende vinds berg»). I 1927 ble denne misjonsstasjonen rasert under et opprør, og Reichelt og Thelle måtte rømme byen. I to år arbeidet de så i Shanghai. I 1929 kom Reichelt til Hongkong, og opprettet Tao Fong Shan.
8. desember 1941 invaderte japanske styrker Hongkong, og misjonærfamilienes kvinner og barn ble evakuert fra Tao Fong Shan. Senere vendte de tilbake, og familiene ble fra «Black Christmas Day» (den sorte første juledag) 1941 sittende sivilinternert med felles ansvar. Da alle nordmenn ble internert i Stanley Internment Camp 22. februar 1943, fikk de bli på Tao Fong Shan under forutsetning at de ikke brøt japanske bestemmelser og selv sørget for alt de trengte.


== Verker ==
Fra begynnelsen til nu av Den kristne buddhistmisjons historie, Oslo: Kristne buddhistmisjons forl., 1939
En buddhistmunks vei til Kristus: og andre livsbilleder og vidnesbyrd fra Østen, København: Gad, 1940
Karl Ludvig Reichelt: En kristen banebryter i Øst-Asia, Oslo: Den Nordiske Kristne Buddhistmisjon, 1954


== Referanser ==
Asiatiske flekkede småkatter

Asiatiske flekkede småkatter (Prionailurus og Otocolobus) består av arter som hører hjemme i gruppen med mindre kattedyr. Dette er små rovpattedyr som hører hjemme i Asia, deriblant verdens minste katteart – rustflekkatten. Nyere forskning viser at slekten Otocolobus er en søsterslekt til slekten Prionailurus. Samlet refereres disse kattene gjerne til som leopardkattlinjen.


== Arter ==
Det er fire arter i denne gruppen.

Prionailurus (fiskerkatter)
P. bengalensis (leopardkatt)
P. b. iriomotensis (Iriomotekatt)
P. planiceps (flathodekatt)
P. rubiginosus (rustflekkatt)
P. viverrinus (fiskerkatt)
Otocolobus (steppekatter)
O. manul (pallaskatt)Iriomotekatten regnes ikke som en egen art, men som en underart av leopardkatten.


== Fylogeni ==
Fylogeni etter Johnson m. fl., 2006.


== Referanser ==


== Eksterne lenker ==
(en) Asiatiske flekkede småkatter – oversikt og omtale av artene i WORMS-databasen 
(en) Asiatiske flekkede småkatter i Encyclopedia of Life 
(en) Asiatiske flekkede småkatter i Global Biodiversity Information Facility 
(en) Asiatiske flekkede småkatter hos Fossilworks 
(en) Asiatiske flekkede småkatter hos ITIS 
(en) Asiatiske flekkede småkatter hos NCBI 
(en) Kategori:Prionailurus – bilder, video eller lyd på Wikimedia Commons 
Prionailurus – detaljert informasjon på Wikispecies
Kanpur

Kanpur (hindi  कानपुर, urdu کان پور), også skrevet Cawnpore frem til 1948, er den tiende mest folkerike byen i India og den største i delstaten Uttar Pradesh. 
Kanpur ligger 70 km sørvest for Lucknow, hovedstaden i Uttar Pradesh. Kanpur hadde 2 823 249 innbyggere i 2005. Kanpur er et viktig handels- og kommunikasjonssentrum. Byen har også stor tekstil-, sko-, kjemisk- og metallindustri. 
Byen var bare en landsby da den ble avstått til Storbritannia i 1801. Byen vokste  opp under britenes styre på begynnelsen av 1800-tallet. I 1857 ble alle britene i byen drept under Sepoy-opprøret.
Land Rover Defender Wolf

Defender Wolf eller Defender XD (for Extra Duty) er en militær versjon av Land Rover Defender.  Den må ikke forveksles med en militær utgave av Mercedes-Benz Geländewagen, også kalt Wolf.  Kjøretøyet er i tjeneste med den britiske hæren og det nederlandske marinekorpset.
Navnet Wolf er ikke offisielt – programmet het opprinnelig «Higher Specification» eller «Extra Duty».  I britisk tjeneste heter kjøretøyet Truck Utility Light eller Truck Utility Medium (TUL/TUM) alt etter hvilken variant det er snakk om.
Varianter inkluderer ambulanse (kalt «Pulse»).
Otto von Emmich

Albert Theodor Otto von Emmich (født 4. august 1848 i Minden i Tyskland, død 22. desember 1915 i Hannover) var en tysk general som kjempet på vestfonten under første verdenskrig. 
von Emmich gikk inn i det tyske militære i 1866. I 1909 oppnådde han generals grad i infanteriet og ble gitt kommandoen over det tiende armékorpset i Hannover. I begynnelsen av første verdenskrig beleiret han byen Liège, som han deretter inntok 7. august 1914. 
General von Emmich døde av åreforkalkning i 1915.  


== Referanser ==


== Kilder ==
The Siege of Liége: A Personal Narrative, av Paul Hamelius (London, 1914).
I Daily Chronicle War Books, volum iv, (1914), "The Campaign Around Liége," av J. M. Kennedy.
Sergej Zaljotin

Sergej Viktorovitsj Zaljotin (russisk: Сергей Викторович Залётин;)over 83 i verdensrommet på 2 ulike romferder og har også utført en romvandring på over 5 timer. Zaljotin har vært på både den russiske romstasjonen Mir og Den internasjonale romstasjonen. Han og Alexandr Kaleri ble de to siste beboerne ombord på Mir.


== Romferder ==


=== EVA ===
Sojuz TM-30 – 1 romvandring
12. mai 2000: 5 t 03 m – Inspeksjon av Mir


== Hedersbevisninger ==
Hero of the Russian Federation
Pilot-Cosmonaut of the Russian Federation.


== Referanser ==


== Eksterne lenker ==
NASA Biography
Plesiochronous Digital Hierarchy

Plesiochronous Digital Hierarchy (PDH) er en teknologi som brukes i telekommunikasjon for å overføre store mengder data over digitalt transport kanaler, som f.eks. fiberoptikk.
Ordet Plesiokront kan oversettes til "nesten synkront".
Da PDH ble utviklet bestod telenettet av analoge telefonsentraler som ikke trengte klokketakt for å fungere. PCM-strekningen mellom sentralene kunne derfor følge hver sin takt. Det var altså mange uavhengige klokker i telenettet.
Etter hvert som det kom digitale sentraler, som hadde behov for å jobbe i samme takt, ble Synchronous Digital Hierarchy (SDH) utviklet.
STS-100

STS-100 er benevnelsen på en romferd med den amerikanske romfergen Endeavour.


== Mannskap ==
 Kent V. Rominger, Commander
 Jeffrey S. Ashby, Pilot
 Chris Hadfield, Mission Specialist
 Scott E. Parazynski, Mission Specialist
 John L. Phillips, Mission Specialist
 Umberto Guidoni, Mission Specialist
 Yuri Lonchakov, Mission Specialist


== Høydepunkter fra ferden ==
Ferdens viktigste mål var montasjen og aktiveringen av Canadarm2. En endelig komponent til Canadarm2 ble montet på STS-111. En annen viktig nyttelast med på romferden var MPLM "Raffaello". En overførte også kommunikasjons-antenner, andre typer forsyninger og vann, samt nye eksperimenter til romstasjonen.
Endeavour brukte sine rakettmotorer til å løfte romstasjonens bane mens den var tilkoblet, og etter frakobling ble romstasjonen filmet med et IMAX-kamera fra lasterommet på romfergen.


=== Dokking med ISS ===
Dokket til ISS: 21. april 2001 13:59:00 UTC
Frakoblet fra ISS: 29. april 2001 17:34:00 UTC
Tid tilkoblet: 8 dager, 3 timer og 35 minutter


=== Romvandringer ===
To romvandringer (EVA) ble gjennomført mens Endeavour var koblet sammen med ISS
EVA Nr. 1 

Varighet: 7 t 10 m
Dato: 22. april 2001
Utført av: Hadfield og Parazynski
Planlagt oppdrag: Montasje av Canadarm2. Første romvandring for en kandadisk astronautEVA Nr. 2 

Varighet: 7 t 40 m
Dato: 24. april 2001
Utført av: Hadfield og Parazynski
Planlagt oppdrag: Avsluttende arbeider med Canadarm2.


== Bilder ==

		
		


== Se også ==
Den internasjonale romstasjonen
Liste over byggingen av ISS
Liste over bemannede romferder til ISS
Liste over besøkende til Den internasjonale romstasjonen


== Eksterne lenker ==
NASA mission summary
Comino

Comino er ei av de bebodde øyene som Malta består av, og den ligger midt imellom Gozo og Malta. Comino er bare 2,6 km2 stor og har bare seks fastboende mennesker. Det går både ferger fra Malta og Gozo hit hver dag, men man kan også dra dit med egen båt. Comino er blant annet kjent for «Den Blå Lagune» og «Comino Caves» som er et av Maltas flotteste grotter.